Ego Aimericus Arvernorum episcopus tam praesentibus quam futuris notum fieri volumus quod cum nuper Marciniacum venissemus, religiosas foeminas visitandi causa, Ayma, Falconis de Galiniaco mater, et caeterae dominae a nobis quaesierunt ut ecclesiam de Linerolis eis in perpetuum possidendam tribueremus et concederemus. Quod in praesenti capitulo earum concessimus in praesentia domni Petri abbatis Cluniacensis per manum domni Petri Guidonis Claromontis decani. Hujus rei testes sunt Petrus archipraesbyter de Limannia, Robertus capellanus ejusdem episcopi et quamplures alii. Acta sunt haec anno ab incarnatione Domini millesimo centesimo trigesimo tertio, vigilia Epiphaniae Domini. Hoc etiam Meschinus laudavit et concessit.